cyanic-selkie/wikianc huggingface dataset:
วันสุดท้าย..ก่อนบายเธอ
การฉาย
ในส่วนของประเทศไทย ภาพยนตร์มีการเปิดตัวอย่างเป็นทางการผ่านการเปิดตัวโครงการใหม่ของจีดีเอช ห้าห้าเก้า เมื่อวันที่ 27 ธันวาคม พ.ศ. 2564 โดยจีดีเอช ห้าห้าเก้า ประกาศเป็นผู้ถือลิขสิทธิ์การจัดจำหน่ายภาพยนตร์แต่เพียงผู้เดียวในประเทศไทยจาก เจ็ตโทน คอนเทนต์ส ก่อนเปิดเผยวันเข้าฉายอย่างเป็นทางการคือ 10 กุมภาพันธ์ พ.ศ. 2565 ผ่านมิวสิกวิดีโอ "Nobody knows" ที่เป็นเพลงประกอบภาพยนตร์ พร้อมทั้งปล่อยใบปิดภาพยนตร์ และตัวอย่างภาพยนตร์อย่างเป็นทางการ ก่อนมีงานแถลงข่าวเปิดตัวอย่างเป็นทางการเมื่อวันที่ 22 มกราคม พ.ศ. 2565 ณ บ้านหับโห้หิ้น บางกอก ถนนสุขุมวิท และมีรอบปฐมทัศน์เมื่อวันที่ 9 กุมภาพันธ์ พ.ศ. 2565 ณ โรงภาพยนตร์เอสเอฟ เวิลด์ ซีเนม่า ศูนย์การค้าเซ็นทรัลเวิลด์ วันสุดท้าย..ก่อนบายเธอ ออกฉายอย่างเป็นทางการในประเทศไทยวันที่ 10 กุมภาพันธ์ พ.ศ. 2565
รายได้
วันแรกของการเข้าฉายอย่างเป็นทางการ (10 กุมภาพันธ์) ภาพยนตร์เปิดตัวด้วยรายได้ 3.32 ล้านบาท (ทั่วประเทศ 6.7 ล้านบาท) หลังจากผ่านวันหยุดสุดสัปดาห์แรกของการเข้าฉาย (สี่วันหลังจากการเข้าฉาย) ภาพยนตร์ทำรายได้รวม 16.58 ล้านบาท (ทั่วประเทศ 34.42 ล้านบาท)
ข้อตกลงความครอบคลุมและความก้าวหน้าเพื่อหุ้นส่วนทางการค้าภาคพื้นเอเชียแปซิฟิก
ความเห็นต่อการเข้าร่วมเป็นภาคีของไทย
สมคิด จาตุศรีพิทักษ์ พยายามผลักดันข้อตกลงดังกล่าว โดยว่าประเทศไทยจะได้รับประโยชน์ทางเศรษฐกิจคิดเป็นร้อยละ 0.12 ของจีดีพี หรือคิดเป็นมูลค่า 13,300 ล้านบาท และหากไม่เข้าร่วมจะเสียโอกาสและกระทบต่อจีดีพีที่หดตัวร้อยละ 0.25 คิดเป็นมูลค่า 26,600 ล้านบาท
ในเอกสารของกระทรวงพาณิชย์ ระบุว่าความตกลงมีเงื่อนไข 30 ข้อ ซึ่งไทยปฏิบัติไม่ได้ 15 ข้อซึ่งอาจทำให้ไทยเสียเปรียบทางการค้า เช่น การยกเลิกภาษีนำเข้ากว่าร้อยละ 99 ของสินค้าทั้งหมด ฉลากเครื่องดื่มแอลกอฮอล์ การคุ้มครองการลงทุน การห้ามให้สิทธิพิเศษจัดซื้อจัดจ้างโดยรัฐแก่ผู้ประกอบการไทยเหนือกว่าสมาชิก การให้เข้าร่วมเป็นภาคีอนุสัญญาระหว่างประเทศว่าด้วยการคุ้มครองพันธุ์พืชใหม่ (UPOV1991) เป็นต้น
วัดธ่อเจริญธรรม
วัดธ่อเจริญธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ใกล้แม่น้ำเพชรบุรี ในตำบลท่าราบ อำเภอเมืองเพชรบุรี จังหวัดเพชรบุรี
วัดธ่อเจริญธรรม ไม่ทราบแน่ชัดว่าสร้างขึ้นเมื่อใด แต่จากสิ่งก่อสร้างที่หลงเหลืออยู่น่าจะมีมาตั้งแต่สมัยอยุธยาตอนปลาย สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2484
อาคารเสนาสนะที่สำคัญ ได้แก่อุโบสถทรงไทย ก่ออิฐถือปูน ขนาด 5 ห้อง ฐานอ่อนโค้งเล็กน้อย หัวเสาปูนปั้นเป็นแบบบัวแวงและกรวยเชิง ผนังทางด้านหน้า (ทิศตะวันออก) พระประธานปูนปั้น ปางมารวิชัยขนาดใหญ่ ประดิษฐานอยู่บนฐานชุกชี ประดับด้วยลวดลายปูนปั้น ด้านหน้ามีพระอัครสาวกนั่งประคองอัญชลีอยู่ทั้งสองข้าง บนฐานชุกชีที่แยกออกมา ที่ผนังด้านหลังพระประธาน มีร่องรอยการเปลี่ยนแปลงที่ตั้งพระประธาน ในลักษณะขยับออกมาด้านหน้าและยกให้สูงขึ้น เจดีย์รายจำนวน 8 องค์ หอระฆังได้รับการบูรณะใหม่ เสากลมมีหลังคาซ้อนลดหลั่น 3 ชั้น ศาลาการเปรียญทางวัดรื้อไปเมื่อ พ.ศ. 2530
ดับเบิลยูซีดับเบิลยู ไลท์เฮฟวี่เวท แชมเปี้ยนชิพ
ดับเบิลยูซีดับเบิลยู ไลท์เฮฟวี่เวท แชมเปี้ยนชิพ (WCW Light Heavyweight Championship) เป็นเข็มขัดแชมป์รองรุ่นไลท์เฮฟวี่เวทของเวิลด์แชมเปี้ยนชิพเรสต์ลิงที่ใช้ตั้งแต่ 27 ตุลาคม ค.ศ. 1991 จนถึง 2 กันยายน ค.ศ. 1992
กระสวยอวกาศ
กระสวยอวกาศ (space shuttle) คือ เครื่องบินอวกาศของสหรัฐอเมริกา สร้างขึ้นโดยองค์การนาซ่า (NASA) มีชื่อเรียกอย่างเป็นทางการว่า Space Transportation System (STS)  ผลิตโดยบริษัท North American Aviation ซึ่งปัจจุบันเป็นส่วนหนึ่งของบริษัท Rockwell International สเปซชัทเทิลทะยานขึ้นเหมือนจรวดและไปโคจรรอบโลก มีปีกและตอนกลับสู่โลกจะร่อนลงตามรันเวย์ กระสวยอวกาศสามารถนำมาใช้ได้หลาย ๆ ครั้ง
กระสวยอวกาศถูกออกแบบมาให้ใช้งานซ้ำได้ 100 ครั้ง หรือปฏิบัติการได้ 10 ปี โครงการถูกเริ่มขึ้นในท้ายยุค 60 หลังจากนั้นก็มีบทบาทสำคัญในปฏิบัติการที่ต้องใช้คนเข้าร่วมของนาซามาโดยตลอด
ส่วนสำคัญของกระสวยอวกาศ เรียกว่า ออร์บิเตอร์ (orbiter หมายถึง ยานโคจร) จะพาลูกเรือและสัมภาระไปยังอวกาศในขณะที่จะส่งกระสวยอวกาศขึ้นไป กระสวยจะอยู่ที่ฐานส่งโดยจะตั้งชี้ขึ้นไปคล้ายจรวด ข้าง ๆ ออร์บิเตอร์จะมีแทงค์น้ำมันขนาดใหญ่ ซึ่งเรียกว่า แทงค์ด้านนอก (External Tank) ซึ่งมันจะเก็บออกซิเจนและไฮโดรเจนในขณะที่มันขึ้นเชื้อเพลิงเหล่านี้จะถูกสูบเข้าไปยังเครื่องยนต์หลัก 3 เครื่อง ของออร์บิเตอร์
นอกจากนี้ยังมีแทงค์ขนาดเล็กที่อยู่ข้าง ๆ ออร์บิเตอร์บนฐานส่งเพื่อให้แรงผลักดันพิเศษในขณะส่งกระสวยขึ้น ซึ่งเรียกว่า Solid Fuel Rocket Booster หรือ SRB ทำงานคล้ายกับจรวดดอกไม้ไฟขนาดใหญ่
เมื่อกระสวยอวกาศทะยานขึ้น หลังจากนั้นประมาณ 2 นาที เชื้อเพลิงในแทงค์เชื้อเพลิง SRB จะหมดลง และตกลงในทะเลกับร่มชูชีพ อัตราความเร็วของกระสวยค่อย ๆ เพิ่มขึ้นจนถึงความเร็วประมาณ 72 ไมล์ จากนั้นเครื่องยนต์หลักจึงหยุดทำงาน และถังเชื้อเพลิงภายนอกซึ่งว่างเปล่าจะถูกปล่อยตกลงสู่ทะเล เครื่องยนต์ของจรวดสองลำจะรับภาระต่อไป ซึ่งเรียกว่า ระบบการยักย้ายการโคจร ในระหว่างการโคจร
เมื่อถึงเวลากลับสู่โลก เครื่องยนต์ระบบการยักย้ายการโคจรจะถูกยิงคล้ายกับตอนล่างของจรวด และยานจะหลุดออกจากการโคจร แล้วกลับลงมาสู่บรรยากาศโลกในอัตราความเร็ว 15,900 ไมล์ต่อชั่วโมง (หรือประมาณ 25,700 กิโลเมตรต่อชั่วโมง) แผ่นกำบังความร้อนข้างใต้กระสวยอวกาศจะเปล่งแสงสีแดงจัดพร้อมกับความร้อนในการกลับเข้ามาสู่โลก แผ่นกระเบื้องพิเศษบนกระสวยอวกาศจะป้องกันลูกเรือและยานอวกาศออร์บิเตอร์จะช้าลงเมื่อเข้ามาถึงบริเวณส่วนล่างของบรรยากาศ จะร่อนลงบนพื้นดินบนรันเวย์ด้วยความเร็วประมาณ 210 ไมล์แล้วภารกิจก็จะจบลง
กระสวยอวกาศของนาซ่า
กระสวยอวกาศของนาซ่าถูกสร้างขึ้นมาทั้งหมด 6ลำ ตามลำดับคือ
โศกนาฏกรรม
วันที่ 28 มกราคม ค.ศ. 1986 กระสวยอวกาศแชลเลนเจอร์ประสบอุบัติเหตุระเบิดขณะทยานขึ้นจากพื้นโลกได้เพียง 73 วินาที ลูกเรือเจ็ดคนเสียชีวิตทั้งหมด สาเหตุเกิดจากมีรอยรั่วบริเวณจรวด SRB ด้านขวา ทำให้เชื้อเพลิงรั่วออกมาและเกิดการเผาไหม้ที่ช่องว่างระหว่างจรวด SRB และถังเชื่อเพลิงหลัก ซึ่งรอยรั่วนั้นเกิดจากความเย็นจากน้ำแข็งที่เกาะรอบยานในช่วงไม่กี่ชั่วโมงก่อนปล่อยยาน
วันที่ 1 กุมภาพันธ์ ค.ศ. 2003 กระสวยอวกาศโคลัมเบียประสบอุบัติเหตุขณะกลับสู่พื้นโลก เนื่องจากบริเวณปีกมีความเสียหายที่เกิดขึ้นจากการกระแทกของชิ้นส่วนโฟมจากถังเชื้อเพลิงหลักหลุดขณะขึ้นบิน ทำให้ยานแตกออกป็นเสี่ยงๆขณะเสียดสีกับชั้นบรรยากาศระหว่างกลับลงสู่พื้นโลก ลูกเรือเจ็ดคนบนยานเสียชีวิตทั้งหมด
นับตั้งแต่เหตุการณ์กระสวยอวกาศโคลัมเบียเป็นต้นมา ทุกเที่ยวบินจะมีกระสวยอวกาศสำรองอีก 1 ลำ ในกรณีเหตุฉุกเฉินหรือเหตุการณ์ที่ต้องกู้ภัยนักบินในเที่ยวบินหลักทุกเที่ยวบิน โดยกระสวยอวกาศสำรองที่จะออกปฏิบัติการจะใช้รหัสเที่ยวบิน STS-3xx กระสวยอวกาศที่รับหน้าที่กู้ภัยสามารถบินได้ทันทีตามปฏิบัติการ Launch On Need (LON) เช่น STS-114 กระสวยอวกาศดิสคัฟเวอร์รี่ (ซึ่งเป็นเที่ยวบินแรกหลังเหตุการณ์กระสวยอากาศโคลัมเบียระเบิด) จะมีกระสวยอากาศสำหรับเที่ยวบินกู้ภัยเป็น กระสวยอวกาศแอตแลนติส รหัสเที่ยวบินคือ STS-300 เป็นต้น ยกเว้นเที่ยวบิน STS-125 มีการเปลี่ยนแปลงรหัสเที่ยวบินกู้ภัยเป็น STS-400 สำหรับภารกิจซ่อมบำรุงกล้องโทรทรรศ์อวกาศฮับเบิล ครั้งที่ 4 ของกระสวยอวกาศแอตแลนติส เนื่องจากเป็นภารกิจนี้เป็นภารกิจเดียวที่ไม่ได้ไป ISS หากมีเหตุฉุกเฉินการที่จะไป ISS เป็นเรื่องที่ทำได้ยาก โดยกระสวยอวกาศเอนเดฟเวอร์จะรับหน้าที่เป็นเที่ยวบินกู้ภัย จนกระทั่งตั้งแต่เที่ยวบิน STS-126 จึงยกเลิกแผนกู้ภัยโดยใช้กระสวยอวกาศสำรอง เพราะหากมีเหตุที่ไม่สามารถลงจอดได้จะใช้ยานกู้ภัยของ ISS แทน แต่นำมาใช้อีกครั้งในเที่ยวบิน STS-134
สิ้นสุดโครงการ
นาซ่ายุติโครงการกระสวยอวกาศในเดือนกรกฎาคม ค.ศ. 2011 หลังจากกระสวยอวกาศลำแรกขึ้นสู่อวกาศมานานกว่า 30 ปี รวมถึงระยะเวลาพัฒนาอีกกว่า 20 ปี และจะเปลี่ยนไปพัฒนาระบบขนส่งรุ่นใหม่ในโครงการ Constellation ซึ่งเป็นจรวดธรรมดาแทน เดิมคาดการณ์ว่าจะเริ่มใช้งานได้ในปี ค.ศ. 2016 จนกระทั่งในวันที่ 1 กุมภาพันธ์ ค.ศ.2010 ประธานาธิบดีบารัก โอบามา ได้ประกาศให้ยกเลิกโครงการนี้ โดยให้เปลี่ยนไปออกแบบพัฒนายานอวกาศรุ่นใหม่ที่มีประสิทธิภาพมากกว่าเพียงแค่ใช้ในโครงการเดียวแทน
วันที่ 9 มีนาคม ค.ศ. 2011 กระสวยอวกาศดิสคัฟเวอรีถูกปลดประจำการ
วันที่ 1 มิถุนายน ค.ศ. 2011 กระสวยอวกาศเอนเดฟเวอร์ถูกปลดประจำการ
วันที่ 21 กรกฎาคม ค.ศ. 2011 กระสวยอวกาศแอตแลนติสถูกปลดประจำการ นับเป็นกระสวยอวกาศลำสุดท้ายที่ได้ขึ้นบินสู่อวกาศ
โครงการอื่น
สำหรับกระสวยอวกาศของสหภาพโซเวียต มีชื่อว่า บูราน (Buran - Бура́н แปลว่า พายุหิมะ) ปัจจุบันล้มเลิกโครงการไปแล้ว ตั้งแต่ ค.ศ. 1993 ในสมัยประธานาธิบดีโบริส เยลท์ซิน เนื่องจากมีต้นทุนสูง และประเทศกำลังประสบปัญหาทางเศรษฐกิจ หลังจากปฏิบัติการเพียงหนึ่งครั้ง ใช้เวลาในอวกาศเพียง 3 ชั่วโมง
วัดคู้เกษมสโมสร
วัดคู้เกษมสโมสร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 3 ในตำบลคลองอุดมชลจร อำเภอเมืองฉะเชิงเทรา จังหวัดฉะเชิงเทรา มีเจ้าอาวาสคือพระครูเกษมธรรมสโมธาน (ไพศาล ศิริปญฺโญ)
วัดคู้เกษมสโมสร ชาวบ้านโดยทั่วไปเรียกกันว่า วัดคู้ ตั้งเมื่อวัดเมื่อ พ.ศ. 2424 ได้รับพระราชทานวิสุงคามสีมาเมื่อวันที่ 2 กุมภาพันธ์ พ.ศ. 2538 เขตวิสุงคามสีมากว้าง 20 เมตร ยาว 40 เมตร มีเนื้อที่ในการสร้างวัด จำนวน 10 ไร่ 90 ตารางวา ผู้บริจาคที่ดินสร้างวัด คือนายมี สุวรรณดิษฐ์ ที่ตั้งวัดอยู่ติดริมคลอง ตรงที่ตั้งวัดลำคลองคดเคี้ยว จึงได้ตั้งชื่อวัด "คู้เกษมสโมสร"
ปูชนียวัตถุที่สำคัญ ได้แก่พระพุทธรูปปางมารวิชัย ซึ่งประดิษฐานเป็นพระประธานในอุโบสถ วัดมีเกจิอาจารย์คือ หลวงปู่ยิ้ม วัตถุมงคลของท่านมีเหรียญรุ่นแรกปี 2470 เป็นเหรียญปั้ม ขอบข้างเลื่อย พระปิดตาเนื้อดินขุยปู ผสมผงวิเศษ หลังจาร พระเนื้อผง พิมพ์ บัวตูม บัวบาน พระเนื้อดินพิมพ์ เสมาหลังจาร
เส้นเมริเดียนที่ 107 องศาตะวันออก
เส้นเมริเดียนที่ 107 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 73 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 107 องศาตะวันออกลากผ่านพื้นที่ดังนี้:
เหตุแฟนบอลสโมสรฟุตบอลนครปฐมทำร้ายผู้ตัดสิน พ.ศ. 2553
'''เหตุแฟนบอลสโมสรฟุตบอลจังหวัดนครปฐมทำร้ายผู้ตัดสิน พ.ศ. 2553''' เป็นเหตุการณ์ที่แฟนบอลสโมสรฟุตบอลจังหวัดนครปฐมทำร้ายผู้ตัดสิน ในการแข่งขันฟุตบอลในนัดที่รับการมาเยือนของสโมสรฟุตบอลจังหวัดศรีสะเกษระหว่างการแข่งขันเพลย์ออฟขึ้นไทยพรีเมียร์ลีก ผลปรากฏว่าเสมอกัน 0-0 ประตู เมื่อวันที่ 25 ธันวาคม พ.ศ. 2553 ทางสโมสรฟุตบอลจังหวัดนครปฐมถูกลงโทษปรับ 160,000 บาท และห้ามเข้าร่วมการแข่งขันของสมาคมฟุตบอลแห่งประเทศไทยเป็นเวลา 2 ปี
เบื้องหลัง
ทั้งสโมสรฟุตบอลจังหวัดนครปฐมและสโมสรฟุตบอลจังหวัดศรีสะเกษอยู่ในระหว่างการแข่งขันฟุตบอลรอบเพลย์ออฟขึ้นไทยพรีเมียร์ลีก กลุ่ม เอ โดยทีมนครปฐม แข่งแล้ว 3 นัด มี 6 แต้ม และศรีสะเกษ แข่ง 2 นัด มี 4 แต้ม ผลจากการแข่งขันรอบเพลย์ออฟ หากทีมใดเป็นผู้นำของกลุ่มก็จะได้สิทธิ์แข่งขันในไทยพรีเมียร์ลีกฤดูกาลหน้า ซึ่งทางสมาคมฟุตบอลแห่งประเทศไทยมีมติให้เพิ่มจำนวนทีมในการแข่งขันไทยพรีเมียร์ลีกจาก 16 ทีม เป็น 18 ทีม จึงมีการจัดการแข่งขันเพื่อหาอีก 2 ทีม โดยทีมแรกที่ได้รับสิทธิ์คือ สโมสรฟุตบอลทหารบก
ก่อนการแข่งขันจะเริ่มขึ้น ไชยา สะสมทรัพย์ ประธานสโมสรนครปฐม ประกาศอัดฉีด 1 ล้านบาท
การแข่งขัน
การแข่งขันนัดดังกล่าว จัดขึ้นที่สนามมหาวิทยาลัยเกษตรศาสตร์ วิทยาเขตกำแพงแสน ในวันที่ 25 ธันวาคม พ.ศ. 2553 โดยสโมสรฟุตบอลจังหวัดนครปฐมรับการมาเยือนของสโมสรฟุตบอลศรีสะเกษ มีผู้เข้าชมการแข่งขันจำนวนหลายพันคน
นัดดังกล่าวเป็นนัดที่มีการให้ถึง 3 ใบแดง ได้แก่ เอ็นจี้ ดีวาย จากทีมศรีสะเกษ โดนใบเหลืองที่สองในนาทีที่ 55, เฉลิมศักดิ์ แก้วสุขแท้ โดนใบเหลืองที่สองในนาทีที่ 58, และธนสิทธิ์ ทองอินทร์ โดนใบเหลืองที่สองในนาทีที่ 80 สุดท้ายผลเสมอกัน 0-0 ประตู
เหตุความวุ่นวาย
หลังจบการแข่งขัน กองเชียร์นครปฐมนับร้อยคนได้เข้าไปรุมทำร้ายผู้ตัดสินอภิสิทธิ์ อ้นรักษ์ รวมทั้งผู้ช่วยผู้ตัดสินและผู้ประเมินการแข่งขัน โดยมีเจ้าหน้าที่รักษาความปลอดภัยเป็นสารวัตรทหาร 10 นาย และตำรวจอีก 10 นายเท่านั้น เจ้าหน้าที่ต้องนำผู้ตัดสินหนีออกจากสนามทางฝั่งกองเชียร์ทีมศรีสะเกษ ผู้ตัดสินรายดังกล่าวได้รับบาดเจ็บตาขวาแตก ตาซ้ายบวม ใบหน้าช้ำ ได้นำตัวส่งโรงพยาบาล แพทย์ให้เย็บประมาณ 10 เข็ม แฟนบอลและเจ้าหน้าที่ทีมนครปฐมที่ไม่พอใจผลการตัดสินได้ไล่ทำร้ายร่างกายผู้ตัดสินและผู้เล่นทีมศรีสะเกษ ตลอดจนเข้าไปตะลุมบอนกับกองเชียร์ศรีสะเกษนานถึง 20 นาที ทำให้แฟนบอลทั้งสองฝ่ายได้รับบาดเจ็บรวมกว่า 50 คน กองเชียร์ศรีสะเกษติดค้างอยู่ในสนามกีฬากว่าชั่วโมง นอกจากนี้ยังมีชายคนหนึ่งชักปืนออกมากลางสนามอีกด้วย
ด้านผู้ตัดสินได้แจ้งความไว้ที่สถานีตำรวจภูธรกำแพงแสน โดยอภิสิทธิ์ กล่าวว่า "หนนี้ถือว่ารอดตายได้อย่างปาฏิหาริย์ เพราะคิดว่าตายแน่ ต้องขอบคุณกองเชียร์ศรีสะเกษที่เข้ามาช่วยไว้" ยืนยันว่าตนทำหน้าที่อย่างดีที่สุดแล้ว
กระบวนการยุติธรรม
วันที่ 26 ธันวาคม สาธิต ปิตุเตชะ ประธานคณะกรรมาธิการการตำรวจ สภาผู้แทนราษฎร กล่าวว่า เหตุการณ์ดังกล่าวได้ทำลายความนิยมในวงการฟุตบอล และแสดงความคิดเห็นว่าเจ้าหน้าที่ตำรวจที่พบเห็นเหตุการณ์จะต้องดำเนินคดีอาญากับผู้ที่ทำความผิดโดยไม่ต้องรอแจ้งความ ส่วนประเด็นที่ว่ากรรมการตัดสินด้วยความยุติธรรมหรือไม่ให้สมาคมฟุตบอลจัดการ
ผมหวังว่าจะเห็นพนักงานสอบสวน จะได้ชื่อผู้ทำกระทำความผิดทั้งหมด พร้อมกับต้องแจ้งความดำเนินคดีด้วย และหากต้องการให้มีการกล่าวโทษก่อน ผมก็จะขอกล่าวโทษในตอนนี้เลยเกี่ยวกับผู้กระทำความผิด และผมตนจะเดินทางไปตรวจสอบในสถานีตำรวจที่รับผิดชอบสนามกีฬามหาวิทยาเกษตรศาสตร์ วิทยาเขตนครปฐม ซึ่งเป็นสถานที่แข่งขันด้วย
ส่วนในกรณีที่มีนักการเมืองอยู่เบื้องหลังเหตุการณ์ดังกล่าวหรือไปตบกรรมการผู้ตัดสิน สาธิตให้สัมภาษณ์ว่าเป็นเรื่องที่ต้องตรวจสอบความจริงกันต่อไป
วันที่ 27 ธันวาคม พ.ศ. 2553 พันจ่าเอกนพพร ศิริรังษี ผู้ที่ถือปืนในสนามระหว่างเกิดเหตุ ได้เข้ามอบตัวที่สถานีตำรวจภูธรกำแพงแสนแล้ว โดยไชยา สะสมทรัพย์ยอมรับว่ารู้จักกับชายคนดังกล่าว แต่ที่ชักปืนออกมาเป็นเพราะต้องการระงับเหตุการณ์เท่านั้น ผู้กำกับสถานีตำรวจภูธรกำแพงแสนเปิดเผยว่า เตรียมออกหมายเรียกอีก 5 คนจากหลักฐานภาพถ่าย พร้อมกันนั้น ได้ตั้งทีมสอบสวนขึ้น 4 ชุด ติดตามจับกุมแฟนบอลที่มีส่วนในเหตุการณ์ และรวบรวมหลักฐานขออนุมัติศาลออกหมายจับผู้ก่อเหตุ ด้านรองผู้กำกับสถานีตำรวจภูธรกำแพงแสน ระบุว่าทราบชื่อผู้ก่อเหตุแล้ว 4 คน ได้แก่ จิ๊บ, "เอก" พีระ วิจิตร, เปิ้ล สมอร์รูม และ "จุ๋ม" ภาคิน"
ต่อมา ได้มีแฟนบอลนครปฐมที่มีส่วนในเหตุการณ์จำนวน 6 คนเข้าให้ปากคำกับทางตำรวจ ประกอบด้วย ฐานุพงษ์ รังสิไตรพงษ์, ชัยศิริ สกลพันธุ์, กิตติศักดิ์ ศรีมนทก, ยุมมาคาร คเกเคล, นิคม ทองหอม และวิศาล ลักษณ์ในธรรม เพื่อแสดงความบริสุทธิ์ใจโดยยังไม่ได้รับหมายเรียกจากตำรวจ และพร้อมให้การในชั้นศาล ซึ่งทั้งหกคนให้การปฏิเสธว่าไม่ได้ทำร้ายร่างกายกรรมการอย่างที่ถูกกล่าหา โดยถูกตั้งข้อหาร่วมกันทำร้ายร่างกายผู้อื่นจนเป็นเหตุให้ได้รับอันตรายแก่ร่างกายและจิตใจ ทำให้จนถึงขณะนี้มีผู้เข้ามาพบตำรวจแล้ว 7 ราย คงเหลือผู้ที่ถูกออกหมายเรียกอีก 3 ราย ส่วนทางฝ่ายผู้เสียหาย เจ้าหน้าที่ได้สอบปากคำไปแล้ว 8 ราย ได้แก่ ผู้ตัดสินทั้งห้าคน ประกอบด้วย อภิสิทธิ์ อันรักษ์, สุเมธ สายแวว, พรไพรัช โพยกระโทก, สุรพล สว่างจิตต์ และโสภณ มหาบุญ และกองเชียร์อีกสามคน ประกอบด้วย อภิรักษ์ โนนทอง, นันทพนธ์ ศริเตชะวรากูล และสมศักดิ์ ศรีสะอาด
การลงโทษสโมสรนครปฐม
วันที่ 28 ธันวาคม วิชิต แย้มบุญเรือง ประธานบริหารไทยพรีเมียร์ลีก กล่าวถึงการพิจารณาบทลงโทษทีมนครปฐมว่า ขึ้นอยู่กับการพิจารณาของคณะกรรมการพิจารณามารยาทและวินัย โดยจะมีการประชุมสรุปหลักฐาน วิชิตได้เปิดเผยถึงข้อสรุปที่จะเสนอแก่คณะกรรมการ โดยพบว่ามีการทำผิดหลายกรณี ได้แก่ นักฟุตบอลใช้คำพูดที่ไม่เหมาะสมกับผู้ตัดสิน และทำร้ายผู้ตัดสิน บทลงโทษเบื้องต้นคือ ปรับเจ้าหน้าที่ที่ทำร้ายผู้ตัดสิน 100,000 บาท และกองเชียร์ที่ก่อเหตุอีก 50,000 บาท
นอกจากนี้ ในส่วนบทลงโทษขั้นรุนแรงนั้น เราได้ข้อสรุปที่จะเสนอต่อคณะกรรมการชุดใหญ่ของ พล.ต.อ.วรพงษ์ ซึ่งจะมีการประชุมใหญ่ในวันที่ 29 ธ.ค. เวลา 15.00 น.ได้แก่ การงดใช้สนามเหย้า ไม่น้อยกว่า 10 นัด หรือจะให้ถอนทีมจากการแข่งขัน หรือ นครปฐมจะถูกลดชั้นไปเล่นในดิวิชั่น 2 หรืออีกกรณีคือ การพักสิทธิเข้าร่วมการแข่งขันดิวิชั่น 1 เป็นเวลา 1 ปี
วิชิตระบุว่าบทลงโทษสูงสุด คือ การถอนสมาชิกภาพของสโมสร ซึ่งได้ส่งเป็นข้อเสนอให้สภากรรมการบริหารสมาคมฟุตบอลแห่งประเทศไทยได้พิจารณา พร้อมยืนยันว่าในฤดูกาลหน้า จะมีการแก้ไขระเบียบบทลงโทษให้รุนแรงยิ่งขึ้น โดยจะมีการเขียนไว้เป็นลายลักษณ์อักษรนำเสนอต่อสาธารณชนในช่วงงานฟุตบอล เอ็กซ์โป ซึ่งจัดขึ้นระหว่างวันที่ 14-15 มกราคมปีหน้า ในภายหลังมีกลุ่มแฟนบอลศรีสะเกษมายื่นหนังสือและซีดีบันทึกเหตุการณ์ดังกล่าว
วันที่ 29 ธันวาคม พ.ศ. 2553 คณะพิจารณามารยาทและข้อประท้วง ที่มีพลตำรวจโทวรพงษ์ ชิวปรีชาเป็นประธาน ได้มีมติลงโทษสโมสรนครปฐม ตัดสิทธิ์ไม่ให้เข้าร่วมการแข่งขันที่สมาคมฟุตบอลแห่งประเทศไทยจัดขึ้นทุกรายการเป็นเวลา 2 ปี ปรับรวมเป็นเงิน 160,000 บาท พร้อมทั้งห้ามธนากร ขำโขมะ กองหลังทีมนครปฐม ลงเล่น 1 นัด จากพฤติกรรมด่าทอผู้ตัดสินอย่างหยาบคาย ด้านพรีเมียร์ลีกพร้อมในกรณีที่ต้องจัดโปรแกรมแข่งขันโดยมี 17 ทีม หากนครปฐมผ่านเข้าเล่นในพรีเมียร์ลีกฤดูกาลหน้า และหากพ้นกำหนดโทษแล้ว ยังมีพฤติกรรมเช่นนี้อีก อาจลงโทษยุบทีมเพราะกระทำความผิดซ้ำซากได้
ไชยา สะสมทรัพย์ ระบุถึงกรณีดังกล่าวว่าจะยุบทีม และหันไปทำทีมฟุตซอลลีกแทน และอาจให้ความสนใจกับฟุตบอล "ลาวลีก" ส่วนทางวิชิต แย้มบุญเรือง ออกมาระบุว่า ทีมที่มีชื่อ "นครปฐม" ในชื่อสโมสร ไม่สามารถส่งทีมเข้าร่วมการแข่งขันฟุตซอลได้ เพราะเป็นการแข่งขันที่สมาคมฟุตบอลแห่งประเทศไทยรับรอง ผลจากบทลงโทษดังกล่าวทำให้ลีกดิวิชั่น 1 เหลือเพียง 17 ทีม
นอกจากนั้น วิชิต แย้มบุญเรือง ยังได้ออกกฎใหม่เพื่อความปลอดภัย คือ หากเกิดเหตุการณ์ที่แฟนบอลทำร้ายผู้ตัดสินหรือผู้เล่นคนใด จะโดนตัดสิทธิ์ถอนทีมทันที โดยไม่ต้องรอการประชุม
สโมสรนครปฐม
วันที่ 26 ธันวาคม แฟนคลับสโมสรนครปฐมได้ออกแถลงการณ์ขอโทษแฟนบอลทีมศรีสะเกษผ่านเว็บไซต์ของสโมสร มีใจความว่า ปัญหาเกิดขึ้นจากการทำหน้าที่ของผู้ตัดสิน ขอให้แฟนบอลทีมศรีสะเกษและทุกทีมเข้าใจเหตุการณ์ที่เกิดขึ้น รู้สึกเสียใจและอยากกล่าวคำว่า "ขอโทษจากใจ ให้แฟนบอลศรีสะเกษ ทุกท่าน" วันที่ 27 ธันวาคม แฟนสโมสรนครปฐมได้ออกรายการเจาะข่าวเด่นทางช่อง 3 กล่าวขอโทษถึงเหตุการณ์ที่เกิดขึ้น พร้อมยืนยันว่าผู้ที่ก่อเรื่องเป็นแฟนบอลพลัดถิ่น ไม่ใช่แฟนบอลนครปฐม ส่วนทางด้านไชยา สะสมทรัพย์และการ์ดไม่มีเจตนาอื่นนอกจากต้องการเข้าไปยุติเหตุการณ์เท่านั้น
ด้านไชยา สะสมทรัพย์ ที่เตรียมแถลงข่าวที่บ้านพักในช่วงบ่ายของวันที่ 27 ธันวาคม ได้ตัดสินใจเลื่อนแถลงข่าว โดยส่งตัวแทนออกมาให้เหตุผลว่า ยังทำใจไม่ได้ และยังไม่พร้อมที่จะให้ข่าว ต่อมา ได้มีการแถลงข่าว ยืนยันจะไม่ขอโทษผู้ตัดสินในเหตุการณ์ เพราะเห็นว่าไม่มีความจำเป็น และผู้ตัดสินรายดังกล่าวตัดสินผิดพลาด อันนำไปสู่เหตุการณ์ โดยยืนยันว่าบริษัทไทยพรีเมียร์ลีกและสมาคมผู้ตัดสินไม่เคยพัฒนาตัวเอง เพราะก่อนหน้านี้เคยแจ้งปัญหาที่เกิดขึ้นในนัดที่นครปฐมเยือนศรีสะเกษแก่สมาคมผู้ตัดสินแล้ว ก็ไม่ได้รับการตอบสนองแต่อย่างใด
ผมเสียใจกับเหตุการณ์ที่เกิดขึ้น เดินลงไปเพื่อห้ามปราม แต่คนมากเอาไม่อยู่จริงๆ แฟนบอลมากจนทะลักลงมาที่ริมสนาม แปลกใจมากเล่นมาสองเลก และเพลย์ออฟ ไม่เคยมีสารวัตรทหารมาเป็นการส่วนตัว ยังถามว่าต้องจ่ายเงินหรือไม่ กรรมการบอกไม่ต้องจ่าย จ่ายมาแล้วเป็นการส่วนตัว หมายความว่าอย่างไร มีการวางแผนกันจะมาให้ผมขอโทษ ชาติหน้าบ่ายๆ เถอะ ผมไม่ขอโทษเด็ดขาด ทำไมผมต้องขอโทษ เราทำหนังสือไปเขายังไม่มีคำตอบมาให้ชัดเจน จะต้องไปขอโทษทำไมไม่มีทาง
ส่วนเฉลิมศักดิ์ แก้วสุขแท้ กองหลังทีมนครปฐม ได้โพสต์ข้อความในเฟซบุ๊ก แสดงความสะใจจากเหตุทำร้ายอภิสิทธิ์ อ้นรักษ์ ทั้งนี้ได้ประกาศว่า ตนและเพื่อนร่วมทีมไม่ผิด และผู้ตัดสินตัดสินไม่เป็นธรรม ซึ่งก่อให้เกิดกระแสวิพากษ์วิจารณ์ตามมา โดยมีข้อความบางตอนว่า "สะใจสุด ๆ สมควรโดนมานานและ อุตส่าออกสื่อไปนานแล้วนะ ว่านครปฐมมือปืนเยอะ …… ยังไม่ฟังอีก สะจัยสาตตตต" และ "ไม่รู้สึกต่อเหตุการณ์แต่อย่างใด และถ้าหากว่าถูกลงโทษ ก็จะย้ายทีม"
หลังจากที่มีบทลงโทษสโมสรฟุตบอลนครปฐมออกมาแล้ว ทำให้ผู้เล่นทีมนครปฐมหาทีมใหม่ต่อไป โดยธนากร ขำโขมะ ที่ได้รับบทลงโทษไปด้วยนั้น ได้เซ็นสัญญากับสโมสรฟุตบอลชัยนาท ร่วมกับภูวดล สุวรรณชาติด้วยแล้ว ส่วนผู้เล่นคนอื่นในทีม หลายคนยังตกงานอยู่ ส่วน วิมล จันทร์คำ โค้ชของทีมนครปฐม กล่าวว่าตนจะหยุดงานโค้ชไปเรียนต่อบี และเอ ไลเซนส์ เพื่อกลับมาทำหน้าที่ให้มีประสิทธิภาพยิ่งขึ้น
ต่อมา ใน พ.ศ. 2554 สโมสรฟุตบอลนครปฐมได้ยื่นหนังสืออุทธรณ์โทษจาก 2 ปี เหลือ 1 ปี ซึ่งจนถึงวันที่ 10 สิงหาคม พ.ศ. 2554 ทางสโมสรได้ยื่นหนังสือไปยังสมาคมฟุตบอลแห่งประเทศไทยเป็นครั้งที่สองแล้ว
ผู้ตัดสิน
จากเหตุการณ์ดังกล่าว ประธานคณะกรรมการฝ่ายผู้ตัดสิน สมาคมฟุตบอลแห่งประเทศไทย ได้เรียกประชุมคณะกรรมการด่วน โดยเชิญผู้ตัดสิน ผู้ช่วยผู้ตัดสิน และผู้ควบคุมการแข่งขัน มารายงานเหตุการณ์ที่เกิดขึ้น ซึ่งอภิสิทธิ์ อ้นรักษ์ ผู้ตัดสิน ได้ยืนยันว่า ตนได้ทำหน้าที่อย่างเป็นธรรม หากมีการเอนเอียงหรือรับสินบน ยินดีจะยุติการทำหน้าที่ตลอดชีวิต ซึ่งอภิสิทธิ์ อ้นรักษ์ เป็นผู้ตัดสินฟีฟ่าเบอร์ 2 ของไทย
เหตุการณ์ดังกล่าวทำให้ผู้ตัดสินกว่า 300 คนตามทะเบียนสมาคมฟุตบอลแห่งประเทศไทย เรียกร้องให้กำหนดมาตรการรักษาความปลอดภัยแก่ผู้ตัดสินทุกนัด โดยหากเห็นว่าไม่มีการเปลี่ยนแปลงหรือรู้สึกไม่ปลอดภัยจะไม่เดินทางไปทำหน้าที่
มายด์ฮันเตอร์
มายด์ฮันเตอร์ (Mindhunter) เป็นภาพยนตร์ชุดทางโทรทัศน์อินเทอร์เน็ตแนวดราม่าอาชญากรรมจากประเทศสหรัฐอเมริกา สร้างสรรค์โดย Joe Penhall ดัดแปลงจากหนังสืออาชญากรรมที่เกิดขึ้นจริงเรื่อง Mindhunter: Inside the FBI's Elite Serial Crime Unit เขียนโดย John E. Douglas และ Mark Olshaker ร่วมอำนวยการสร้างโดย David Fincher กับ Charlize Theron ออกฉายครั้งแรกผ่าน Netflix เมื่อ 13 ตุลาคม 2017
อังเคล อัลเมนา
อังเคล อัลเมนา (Angel Almena) หรือ อังเคล อัลเมนา-มาร์เกซ นักมวยสากลชาวปวยร์โตรีโก เกิดเมื่อ 23 เมษายน พ.ศ. 2517 สถิติการชก 19 ครั้ง ชนะ 14 (น็อค 9) แพ้ 5
200
200 (สองร้อย) เป็นจำนวนธรรมชาติที่อยู่ถัดจาก 199 (หนึ่งร้อยเก้าสิบเก้า) และอยู่ก่อนหน้า 201 (สองร้อยเอ็ด)
ปลาแบส
thumb|[[ปลาหมอโมโนคูลัส (Cichla monoculus) ปลาแบสชนิดหนึ่งที่มีขนาดใหญ่ พบในแหล่งน้ำจืดขนาดใหญ่ในทวีปอเมริกาใต้]] ปลาแบส (Bass) เป็นชื่อสามัญของปลาหลายชนิดที่อยู่ในอันดับ Perciformes หรืออันดับปลากะพง ในหลายวงศ์ หลายสกุล และพบได้ทั้งในน้ำจืด, น้ำกร่อย และทะเล
โดยคำว่า "แบส" (Bass) มาจากภาษาอังกฤษกลางคำว่า "Bars" หมายถึง "ปลาเพิร์ช" (Perch)
อ้างอิง
Bass (fish) Echte Barsche Lubina Spigola
ไอทีวี (เครือข่ายโทรทัศน์)
ไอทีวี (ITV) เป็นสถานีโทรทัศน์เชิงพาณิชย์ในสหราชอาณาจักร เริ่มส่งสัญญาณออกอากาศครั้งแรกเมื่อปี ค.ศ. 1955 ภายใต้ชื่อ อินดิเพนเดนต์เทเลวิชัน (Independent Television) ภายใต้การอุปถัมภ์ของการโทรทัศน์อิสระ (Independent Television Authority, ITA) เพื่อแข่งขันกับบีบีซี และยังเป็นเครือข่ายโทรทัศน์เชิงพาณิชย์ที่เก่าแก่ที่สุดในสหราชอาณาจักรอีกด้วย
องค์กร (เครือข่ายอื่น ๆ)
โลโกสถานี
โยรูชิกะ
โยรูชิกะ (ヨルシカ (Yorushika)) เป็นกลุ่มดนตรีร็อกญี่ปุ่นที่ก่อตั้งขึ้นในปี ค.ศ. 2017 สังกัดค่ายเพลงยูนิเวอร์แซลมิวสิกเจแปน (Universal Music Japan) สมาชิกประกอบด้วย นาบูนะ (N-buna) อดีตโปรดิวเซอร์ดนตรีโวคาลอยด์ และซุย (Suis) นักร้องหญิง ทั้งคู่ไม่เคยเปิดเผยใบหน้าต่อสาธารณะและจัดคอนเสิร์ตจำนวนไม่มาก นับมาจนถึงปัจจุบัน โยรูชิกะจัดคอนเสิร์ตเพียงสองครั้ง ครั้งแรกในเดือนกรกฎาคม ค.ศ. 2017 และอีกครั้งในเดือนสิงหาคม ค.ศ. 2019
ดนตรีของโยรูชิกะเป็นดนตรีที่รื่นเริง ซึ่งตรงข้ามกับเนื้อเพลงที่รุนแรงกว่า เนื้อเพลงมักเกี่ยวกับความรักและอารมณ์ของมนุษย์ และดึงมาจากงานวรรณกรรมของนักเขียนชาวญี่ปุ่น มาซูจิ อิบูเซะ (井伏鱒二) และนักเขียนชาวฝรั่งเศส ฌูล แวร์น ชื่อของวง "โยรูชิกะ" มาจากเนื้อเพลงในเพลงของวงเองชื่อเพลงว่า "คูโมะโทะยูเร" (雲と幽霊 (Kumo to Yūrei)) ซึ่งร้องว่า "Yoru shika mō nemurezu ni" (夜しかもう眠れずに หมายถึง "ฉันนอนได้เฉพาะตอนกลางคืน") โลโก้ของวงออกแบบเป็นรูปดวงตา หรืออาจมองได้เป็นดวงจันทร์สองดวงที่หันหน้าเข้าหากัน และเข็มนาฬิกาที่แสดงเวลา 6 นาฬิกา
สมเด็จพระราชาธิบดีวีเซสิโอ โมเอลิกู
สมเด็จพระราชาธิบดีวีเซสิโอ โมเอลิกู เป็นพระมหากษัตริย์แห่งอาณาจักรซิกาเว วาลิสและฟูตูนา ประสูติเมื่อวันที่ 20 ธันวาคม พ.ศ. 2465 เป็นพระโอรสของสมเด็จพระราชาธิบดีปาซิลิโอ เคเลตาโอน่า พระมหากษัตริย์ชิกาเวองค์ก่อน เสด็จขึ้นครองราชย์เมื่อวันที่ 10 มีนาคม พ.ศ. 2547 ต่อจากพระบิดา
อาเลกซิส ซีปรัส
อาเลกซิส ซีปรัส (Αλέξης Τσίπρας, ; เกิด 28 กรกฎาคม พ.ศ. 2517) เป็นนายกรัฐมนตรีแห่งประเทศกรีซตั้งแต่วันที่ 21 กันยายน พ.ศ. 2558 ก่อนหน้านี้เขาก็ดำรงตำแหน่งนายกรัฐมนตรี ตั้งแต่วันที่ 26 มกราคม จนถึง 27 สิงหาคม พ.ศ. 2558 ซีปรัสเป็นผู้นำที่มีอุดมการณ์ทางการเมืองแบบฝ่ายซ้าย พรรคการเมืองของเขาชื่อ พรรคซีรีซา ก่อตั้งเมื่อวันที่ 4 ตุลาคม พ.ศ. 2552
ซีปรัสเกิดที่กรุงเอเธนส์เมื่อปี พ.ศ. 2517 เขาเข้าร่วมกับขบวนการเยาวชนคอมมิวนิสต์แห่งกรีซ ในช่วงปลายคริสต์ทศวรรษ 1980 และต้นคริสต์ทศวรรษ 1990 ซึ่งเป็นกลุ่มการเมืองในนักศึกษา ซีปรัสจบการศึกษาระดับปริญญาตรีเมื่อปี พ.ศ. 2543 สาขาวิศวกรรมโยธาที่มหาวิทยาลัยเทคนิคแห่งชาติเอเธนส์ และภายหลังจบปริญญาโท สาขาวิชาการวางแผนชนบทและภูมิภาค
ระหว่างปี พ.ศ. 2542–2546 ซีปรัสทำหน้าที่เป็นเลขาธิการขบวนการเยาวชนซีนัสปิสโมส เขาได้รับการเลือกให้เป็นสมาชิกกรรมการกลางของซีนัสปิสโมสในปี พ.ศ. 2547 และในปี พ.ศ. 2549 ได้เป็นผู้สมัครชิงตำแหน่งผู้ว่าการกรุงเอเธนส์ แต่ได้รับคะแนนเสียงเพียงร้อยละ 10.5 เขาได้รับเลือกให้เป็นหัวหน้าพรรคซีรีซาในปี พ.ศ. 2551 ได้รับเลือกเป็นผู้นำฝ่ายค้านจากการเลือกตั้งซ่อมในเดือนพฤษภาคมและมิถุนายน พ.ศ. 2555 และได้รับการแต่งตั้งให้เป็นคณะรัฐมนตรีเงาในช่วงเวลานั้น
แอร์บัส
แอร์บัส (Airbus) โรงงานผลิตและประกอบเครื่องบินของแอร์บัสกรุ๊ป มีสำนักงานใหญ่ตั้งอยู่ในเมืองตูลูส ประเทศฝรั่งเศส โรงงานนี้รับผิดชอบในสายงานผลิตเครื่องบินพลเรือน โดยชิ้นส่วนต่างๆที่นำมาประกอบเครื่องบินในโรงงานนี้ ถูกผลิตจากฐานการผลิตย่อยกว่า 16 แห่งในฝรั่งเศส เยอรมนี สเปน จีน สหราชอาณาจักร และสหรัฐอเมริกา โรงงานนี้มีลูกจ้างทั้งหมด 73,958 คน
โรงงานแห่งนี้ก่อตั้งในปี 1970 โดยใช้ชื่อว่า แอร์บัสอินดัสทรี (Airbus Industrie) จากการร่วมทุนโดยบริษัทเอกชนด้านการบินหลาย ๆ แห่งในยุโรป หวังเป็นคู่แข่งกับบริษัทผลิตเครื่องบินของสหรัฐอเมริกาอย่าง โบอิง แมคดอนเนลล์ดักลาส โดยเครื่องบินแบบแรกที่ถูกผลิตขึ้นจากโรงงานนี้คือ แอร์บัส เอ300 ซึ่งขึ้นบินครั้งแรกในปี 1972 ถือเป็นเครื่องบินโดยสารลำตัวกว้างสองเครื่องยนต์ลำแรกของโลก
โรงงานผลิตของแอร์บัส
แอร์บัสมีโรงงานการผลิตในสถานที่ต่างๆทั่วยุโรปและเอเชีย ดังนี้:
นาลอง กระรอกน้อยเหินฟ้า
นาลอง (뚜루뚜루뚜 나롱이, Nalong) เป็นการ์ตูนของประเทศเกาหลีใต้ โดยได้มีการออกอากาศในประเทศไทยทาง ทรู สปาร์ค,ช่อง 6,เวิร์คพอยท์ทีวี
เนื้อเรื่อง
เป็นเรื่องที่เกิดขึ้นที่หมู่บ้านลาล่า ซึ่งมีป่าลูลู่ล้อมรอบอยู่ ที่นั่นมีกระรอกบินที่ชื่อนาลอง ซึ่งนาลองอาศัยอยู่กับพ่อ พี่ๆ 10 ตัว และที่โรงเรียนที่มีเพื่อนๆ
พันโนเนีย
พันโนเนีย (Pannonia) เป็นจังหวัดโบราณแห่งหนึ่งของจักรวรรดิโรมันที่ทางตอนเหนือและตะวันออกมีแม่น้ำดานูบเป็นเขตแดน ติดต่อไปทางตะวันตกจนถึงนอริคัมและอิตาลีตอนเหนือ ทางด้านใต้เป็นดัลเมเชียและมีเชียตอนเหนือ
ปัจจุบันคำว่า "พันโนเนีย" มักจะใช้กับบริเวณที่เรียกว่าทรานส์ดานูเบียในฮังการี หรือที่ง่าย ๆ คือฮังการีทั้งประเทศ
ซีอีวียูโรเปียนแชมเปียนส์คัพ ฤดูกาล 1962–63
ซีอีวียูโรเปียนแชมเปียนส์คัพ ฤดูกาล 1962–63 (1962–63 CEV European Champions Cup) เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 4 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป (CEV)
วัดม่วง (อำเภอบ้านโป่ง)
วัดม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลองฝั่งตะวันตก ในตำบลบ้านม่วง อำเภอบ้านโป่ง จังหวัดราชบุรี
อาคารเสนาสนะที่สำคัญ ได้แก่ อุโบสถอาคารก่ออิฐถือปูนขนาดเล็กตั้งอยู่ภายในเขตกำแพงแก้วก่ออิฐถือปูน หน้าบันของอุโบสถหลังเก่า บนบานหน้าต่างโดยรอบ รวมทั้งผนังบานประตูทั้งหน้าและหลัง มีลวดลายปูนปั้น งานแกะสลัก และภาพจิตรกรรม เจดีย์มอญตั้งอยู่ด้านหน้าวัดติดกับแม่น้ำแม่กลอง มีลักษณะเป็นเจดีย์ก่ออิฐถือปูนทรงกลมแบบเจดีย์มอญ เจดีย์ประธานมีขนาดใหญ่ตั้งอยู่ภายในเขตกำแพงแก้ว บริเวณวัดยังมีต้นโพธิ์อายุร่วมร้อยปี มีเส้นรอบวง 11 เมตร ความสูง 10 เมตร มีกิ่งก้านสาขาปกคลุม โดยรอบๆ ซ้อมประตูวัด รากของต้นโพธิ์แทงเข้าไปตามซอก และโครงสร้างของซุ้มประตู กิ่งของต้นมีรูปร่างคล้าย ๆ กับช้างทรงขนาดใหญ่
วัดยังมีพิพิธภัณฑ์พื้นบ้านวัดม่วง มีการเก็บรวบรวมหนังสือคัมภีร์ใบลาน สมุดข่อย ซึ่งจารึกข้อความด้วยภาษามอญ ภาษาบาลี ภาษาเขมร ไว้มากกว่า 5,000 ผูก
ร็อคแมนเอ็กเซ่ AXESS
ร็อคแมนเอ็กเซ่ AXESS (ร็อคแมนเอ็กเซ่ แอ็กเซส) เป็นอนิเมะซีรีส์ทางโทรทัศน์ ที่มีพื้นฐานจากวิดีโอเกมชุดร็อคแมนเอ็กเซ่ และเป็นอนิเมะซีรีส์ทางโทรทัศน์ลำดับที่ 2 ต่อจาก ร็อคแมนเอ็กเซ่ ออกอากาศครั้งแรกเมื่อวันที่ 10 เมษายน ค.ศ. 2003 จนถึงวันที่ 25 กันยายน ค.ศ. 2004 มีจำนวนตอนทั้งหมด 51 ตอน
การออกอากาศ
ร็อคแมนเอ็กเซ่ AXESS ออกอากาศทุกวันเสาร์ เวลา 8.30 - 9.00 น. ทางสถานีโทรทัศน์ทีวีโตเกียวในประเทศญี่ปุ่น
ในส่วนประเทศไทย ได้ออกอากาศทางสถานีโทรทัศน์ โมเดิร์นไนน์ทีวี ในรายการโมเดิร์นไนน์การ์ตูน ออกอากาศทุกวันเสาร์และวันอาทิตย์เวลา 8.00 - 8.30 น. ออกอากาศครั้งแรกเมื่อวันที่ 11 กรกฎาคม พ.ศ. 2552 จนถึงวันที่ 2 มกราคม พ.ศ. 2553
สมเด็จพระราชาธิบดีอับดุลลอฮ์ บิน อับดุลอะซีซ อาล ซะอูด
สมเด็จพระราชาธิบดีอับดุลลอฮ์ บิน อับดุลอะซีซ อาล ซะอูด (عبدالله بن عبدالعزيز آل سعود‎, ‘Abd Allāh ibn ‘Abd al-‘Azīz Āl Sa‘ūd) เป็นพระมหากษัตริย์รัชกาล​ที่​ 6 แห่งราชอาณาจักรซาอุดิอาระเบีย ตั้งแต่ 1 สิงหาคม พ.ศ. 2548 ถึง 23 มกราคม พ.ศ. 2558
พระองค์พระราชสมภพเมื่อวันที่ 1 สิงหาคม พ.ศ. 2467 เป็นพระราชโอรสของสมเด็จพระราชาธิบดีอับดุลอะซีซ อิบน์ ซะอูด พระมหากษัตริย์พระองค์แรกแห่งซาอุดิอาระเบีย กับสมเด็จพระราชินีฟาห์ดา บิน อาซิ อัลชูราอิม ทรงอภิเษกสมรสกับสมเด็จพระราชินีมูนิรา บิน อับดุลลาห์ อัล อัลเชคห์ มีพระราชบุตรรวม 16 พระองค์
สมเด็จพระราชาธิบดีอับดุลลอห์ เสด็จสวรรคตเมื่อวันที่ 23 มกราคม พ.ศ. 2558 ด้วยพระอาการพระปัปผาสะบวม (ปอดบวม) สิริพระชนมพรรษา 90 พรรษา
เส้นเมริเดียนที่ 108 องศาตะวันออก
เส้นเมริเดียนที่ 108 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 108 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 72 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 108 องศาตะวันออกลากผ่านพื้นที่ดังนี้:
บัววิชตา
บัววิชตา (Boa Vista,, ) เป็นเมืองหลวงของรัฐโฮไรมา ตั้งอยู่ฝั่งตะวันตกของลุ่มแม่น้ำบรังกู เมืองตั้งอยู่ห่างจากชายแดนบราซิลที่ติดกับประเทศเวเนซุเอลาราว 220 km เป็นเมืองหลวงของรัฐเพียงแห่งเดียวในประเทศบราซิลที่อยู่ซีกโลกเหนือทั้งหมด บัววิชตาเป็นเทศบาลที่มีประชากรมากที่สุดในรัฐโฮไรมา โดยประชากรครึ่งหนึ่งของรัฐอาศัยอยู่ที่เมืองนี้
มิสเวิลด์ 2002
มิสเวิลด์ 2002, การประกวดครั้งที่ 52 จัดขึ้นเมื่อวันที่ 7 ธันวาคม 2545 ที่Alexandra Palace, กรุงลอนดอน, สหราชอาณาจักร ผุ้ชนะในการประกวดครั้งนี้ คือ Azra Akın จากประเทศตุรกี
ผู้เข้าประกวด
88 ผู้เข้าร่วมการแข่งขันใน มิสเวิลด์ 2002.
พ.ศ. 2490
พุทธศักราช 2490 ตรงกับปีคริสต์ศักราช 1947 เป็นปีปกติสุรทินที่วันแรกเป็นวันพุธตามปฏิทินเกรกอเรียน และเป็น
มาตรการบังคับทางอาญา
มาตรการบังคับทางอาญา (criminal sanction) เป็นมาตรการต่าง ๆ ที่จะนำมาใช้แก่ผู้กระทำความผิดอาญา ประกอบด้วย
ประวัติ
มาตรการบังคับทางอาญาเป็นวิธีการหนึ่งที่สังคมใช้ตอบโต้ผู้ล่วงละเมิดกฎระเบียบของสังคม และเป็นสิ่งจำเป็นมาแต่โบร่ำโบราณนับจากการกำเนิดสังคมทีเดียว ที่มีการเรียนรู้กฎเกณฑ์เกี่ยวกับการปฏิบัติต่อกันในสังคมผ่านการตกรางวัลและการลงโทษ
เดิมมาตรการบังคับทางอาญาในสังคมคงกระทำในระดับครอบครัว หมู่บ้าน ชุมชน เป็นแรกเริ่มตามลำดับ เช่น ผู้ใหญ่ว่ากล่าวตักเตือนหรือลงโทษผู้น้อย เพื่อนบ้านรวมตัวกันอัปเปหิ เป็นต้น กระทั่งสังคมขยายตัวและมีความซับซ้อนขึ้น การใช้มาตรการบังคับทางอาญาจึงไม่อาจกระทำได้ด้วยปัจเจกบุคคลเพื่อการแก้แค้นเช่นสมัยเดิม และเพื่อความเป็นทำแก่ผู้ถูกกล่าวหา เกิดเป็นระบบที่ผู้ปกครองหรือรัฐจะยื่นมือเข้ามาดำเนินการนี้โดยเหมาะสมกับความผิดที่เกิดขึ้น
มาตรการบังคับทางอาญาจึงได้ชื่อว่าเป็นกฎเกณฑ์อย่างหนึ่งของสังคมที่มีมาแต่โบราณจวบจนปัจจุบัน
วัตถุประสงค์
มาตรการบังคับทางอาญา มีขึ้นเพื่อวัตถุประสงค์ใหญ่สองประการ คือเพื่อ
1. การป้องกันโดยทั่วไป (general prevention) คือ การใช้มาตรการเพื่อข่มขู่มิให้เกิดมีการกระทำความผิดในทำนองเดียวกับที่เคยเกิดขึ้นมาแล้ว ตลอดจนเพื่อเป็นแบบอย่างในการบังคับจิตใจของส่วนรวมมิให้คิดจะกระทำความผิดอย่างนั้นอีก
2. การป้องกันเป็นพิเศษ (special prevention) คือ การใช้มาตรการเพื่อข่มขู่มิให้ผู้กระทำความผิดรายเดิมกระทำเช่นนั้นซ้ำอีก เพื่อความปลอดภัยของผู้อื่นโดยเฉพาะ
โทษทางอาญา
โทษทางอาญา เป็นมาตรการที่กฎหมายกำหนดไว้สำหรับลงโทษแก่ผู้กระทำความผิดอาญา ตามประมวลกฎหมายอาญาไทย ได้แก่ การประหารชีวิต การจำคุก การกักขัง การปรับ และการริบทรัพย์สิน
มาตรการบังคับทางอาญาอื่น ๆ
มาตรการบังคับทางอาญาอื่น ๆ เป็นมาตรการที่กำหนดไว้ในกฎหมายเป็นการเฉพาะเรื่อง เช่น การยึดและทำลายวัตถุหรือส่วนของวัตถุที่มีข้อความหมิ่นประมาท การให้โฆษณาคำพิพากษาในหนังสือพิมพ์โดยให้จำเลยเป็นผู้ชำระค่าโฆษณา เป็นต้น
อนึ่ง ในประเทศไทยเมื่อ พ.ศ. 2500 ศาสตราจารย์ประเทือง กีรบุตร อธิบดีกรมอัยการ ได้จัดตั้งโครงการ "การคุมประพฤติชั้นพนักงานอัยการ" ขึ้น โดยเสนอว่า แม้พนักงานอัยการจะมีอำนาจใช้ดุลพินิจสั่งไม่ฟ้องผู้ต้องหาได้เลยแม้ผู้ต้องหาได้กระทำความผิดและคดีมีพยานหลักฐานเพียงพอจะฟ้องได้ แต่ก็มีหลายกรณีที่ควรมีมาตรการเสริมก่อนการสั่งไม่ฟ้องเช่นว่านั้นด้วย เช่น ในกรณีที่พนักงานอัยการจะใช้ดุลพินิจสั่งไม่ฟ้องผู้ต้องหานั้น ควรชะลอการสั่งไม่ฟ้องไปก่อน และจัดให้มีการคุมประพฤติผู้ต้องหา หากว่าการคุมประพฤติได้ผลดีจึงค่อยสั่งไม่ฟ้อง เป็นต้น ทำให้โครงการนี้ได้รับการขนานนามว่า "โครงการชะลอการฟ้อง" อย่างไรก็ดี โครงการคุมประพฤติชั้นพนักงานอัยการไม่เกิดผลในทางปฏิบัติ เพราะได้รับการคัดค้านและต่อต้านอย่างหนักจากฝ่ายตุลาการ
พิพิธภัณฑ์ตาราคาว
พิพิธภัณฑ์ตาราคาว (तारागाउँ सङ्ग्रहालय; ตาราคาวสังครหาลัย, The Taragaon Museum) เป็นพิพิธภัณฑ์ศิลปะเอกชนและหอสมุดศิลปะในกาฐมาณฑุ ตั้งอยู่ทางเหนือของเมือง ในแถบพุทธนาถ พิพิธภัณฑ์ตั้งอยู่ในโรงแรมตาราคาวรีเจนซี (Taragaon Regency Hotel) ผู้เป็นเจ้าขอบพิพิธภัณฑ์ นอกจากนี้พิพิธภัณฑ์ยังได้รับการสนับสนุนจากมูลนิธิซารัฟ (Saraf Foundation) พิพิธภัณฑ์มีของสะสมถาวรจัดแสดงในสามอาคาร และหอศิลป์โพธิสัตตวะ (Bodhisattva Gallery) ซึ่งจัดแสดงศิลปะเนวา, หอศิลป์ปฐิวารา (Pathivara Gallery) ซึ่งจัดแสดงธังกา และหอศิลปะร่วมสมัย
ประวัติศาสตร์
สิ่งปลูกสร้างนี้สร้างขึ้นด้วยอิฐแบบออสเตรีย เดิมทีสร้างขึ้นเป็นโฮสเทลให้กับศิลปินและนักวิทยาศาสตร์ในทศวรรษ 1970 หลังเนปาลเปิดรับนักท่องเที่ยวจากต่างประเทศครั้งแรกในทศวรรษ 1950 โฮสเทบนี้สร้างขึ้นเพื่อสะท้อน "ความเป็นเนปาล" ให้กับแขกผู้มายังโรงแรม ที่ดินที่ตั้งโฮสเทลนี้ถูกซื้อไปโดยรัฐบาลปัญจยัตในปี 1969 ต่อมาถูกส่งมอบให้กับสมาคมสตรีเนปาล (Nepal Women’s Association) และในปี 1970 อางกูร บาบา โชษี นักวิจาการคนสำคัญของเนปาลได้พบกับสถาปนิกชาวออสเตรีย Carl Pruscha ซึ่งในตอนนั้นเป็นที่ปรึกษาจาก UN และ UNESCO ให้กับรัฐบาลเนปาล โชษีจึงได้จ้างให้เขามาออกแบบโรงแรมขึ้น โชษีต้องการจะสร้างหมู่บ้านวัฒนธรรมให้กับศิลปินในเนปาล การก่อสร้างเริ่มขึ้นในปี 1974 และมีพิธีเปิดในวันที่ 25 กันยายน 1974 โดยมีราชินีไอศวรรย์ ราชสะ ลักษมี เทวี ชาห์ ร่วมพิธี อาคารสร้างด้วยสถาปัตยกรรมผสมผสานแบบเนปาลและมอเดิร์นอย่างยุโรป
ในปี 1990 สมาคมสตรีเนปาลถูกยุบเลิกหลังการฟื้นฟูประชาธิปไตยในเนปาล และในปี 1997 โฮสเทลถูกทิ้งร้าง ต่อมาอรุณ ซารัฟ (Arun Saraf) เจ้าของโรงแรมไฮยอัต รีเจนซี ซึ่งตั้งอยู่ติดกัน ได้เข้าซื้อพื้นที่และพัฒนาขึ้นเป็นพิพิธภัณฑ์
งานจัดแสดง
พิพิธภัณฑ์มีขนาด 35,000 ตารางฟุต จัดแสดงภาพถ่าย งานสีน้ำ งานแกะสลัก ภาพร่าง แผนที่ แปลน ภาพเขียน และเอกสารมากมายจากศตวรรษที่ 18-19 ซึ่งเป็นของสะสมถาวรของพิพิธภัณฑ์ นอกจากนี้พิพิธภัณฑ์ยังมีหอศิลปะร่วมสมัย, โถงจัดกิจกรรม (Event Hall) และแอมฟิเธียเตอร์กลางแจ้งอีกสองแห่ง
ตำบลปากเกร็ด
การแบ่งเขตการปกครอง
ตำบลปากเกร็ดแบ่งเขตการปกครองออกเป็น 5 หมู่บ้าน ได้แก่
ซักกอเราะฮ์
ซักกอเราะฮ์ (سقارة, ) หรือ (อังกฤษ: Saqqara, Sakkara หรือ Saccara ) เป็นหมู่บ้านชาวอียิปต์ในเขตผู้ว่าการกิซา ซึ่งเป็นที่ตั้งของสุสานโบราณของเชื้อพระวงศ์สมัยอียิปต์โบราณ โดยเป็นหมู่สุสานขนาดใหญ่ประจำเมืองเมมฟิส ซึ่งเป็นเมืองหลวงของราชอาณาจักรอียิปต์โบราณ ในบริเวณซักกอเราะฮ์เป็นที่ตั้งของพีระมิดจำนวนหลายหลัง รวมถึงพีระมิดขั้นบันไดของฟาโรห์ดโจเซอร์ (Step Tomb) และสุสานมาสตาบาอีกจำนวนหนึ่ง ซักกอเราฮ์ตั้งอยู่ห่างจากกรุงไคโรสมัยปัจจุบันไปทางใต้ราว 30 กิโลเมตร (19 ไมล์) ครอบคลุมพื้นที่ประมาณ 7 กม. x 1.5 กม. (4.3 ไมล์ x 0.9 ไมล์)
ซักกอเราะฮ์ประกอบด้วยสิ่งปลูกสร้างหินที่สมบูรณ์ที่สุดและเก่าแก่ที่สุดที่ทราบกันในประวัติศาสตร์ นั่นคือพีระมิดแห่งดโจเซอร์ ซึ่งสร้างขึ้นในสมัยราชวงศ์ที่สาม แห่งอียิปต์ และฟาโรห์แห่งอียิปต์โบราณจำนวนอีกสิบหกพระองค์ก็โปรดให้สร้างพีระมิดที่ซักกอเราะฮ์เช่นกัน ซึ่งขณะนี้อยู่ในสถานะการอนุรักษ์ต่าง ๆ เจ้าพนักงานระดับสูงในสมัยโบราณได้เพิ่มอนุสาวรีย์พิธีศพส่วนตัวในสุสานแห่งนี้ตลอดช่วงสมัยการปกครองของฟาโรห์ ยังคงเป็นสิ่งปลูกสร้างที่สำคัญสำหรับการฝังศพที่ไม่ใช่ของราชวงศ์และพิธีกรรมทางศาสนามานานกว่า 3,000 ปี ทั้งในสมัยปโตเลมีและโรมัน
ทางเหนือขอซักกอเราะฮ์คือ อะบูศีร และทางใต้คือ เดาะฮ์ชูร พื้นที่ที่เริ่มตั้งแต่จากกิซาไปยังเดาะฮ์ชูรได้ถูกใช้เป็นสุสานของชาวเมมฟิสในช่วงเวลาต่าง ๆ และถูกกำหนดให้เป็นมรดกโลกโดยยูเนสโกในปี ค.ศ. 1979 นักวิชาการบางคนเชื่อว่าชื่อ "ซักกอเราะฮ์" ไม่ได้มาจากเทพเจ้าแห่งพิธีศพของอียิปต์โบราณพระนามว่า โซคาร์ แต่มาจากชนเผ่าเบอร์เบอร์ท้องถิ่นที่เรียกว่าบะนี ซักคัร
ตวนกู ซัยยิด ราสมาน บิน ตวนกู ซัยยิด อิดรูส อัลกอดรี
ตวนกู ซัยยิด ราสมาน บิน ตวนกู ซัยยิด อิดรูส อัลกอดรี ทรงเป็นตวนกูเบซาร์แห่งตัมปิน ตั้งแต่26 ธันวาคม พ.ศ. 2548 พระองค์ เป็นโอรสของตวนกู ซัยยิด อิดรูส อัลกอดรีควนกูเบซาร์องค์ก่อนกับซัยนอน บินติ ตวนกู สุลัยมาน
ตวนกู ซัยยิด ราสมาน ทรงสมรสกับชาร์ลิตา บินติ โอมาร์
ธงชาติอัลเดิร์นนีย์
ธงชาติอัลเดิร์นนีย์ มีลักษณะเป็นธงสี่เหลี่ยมผืนผ้า พื้นสีขาว ภายในมีกางเขนสีแดงสมมาตรปลายจดขอบธงทุกด้าน (ธงเซนต์จอร์จ) กลางธงนั้มีรูปสิงโตสีทองถือกิ่งไม้ขนาดเล็กยืนหันหน้าเข้าเสาธงในกรอบวางกลมสีเขียวขอบสีเหลือง ธงนี้ได้มีพระราชโองการจากสมเด็จพระราชินีนาถเอลิซาเบธที่ 2 ให้ใช้ได้เมื่อวันที่ 20 ธันวาคม พ.ศ. 2536
แหล่งข้อมูลอื่น
Flagge Guernseys
โบอิง
โบอิ้ง (The Boeing Company) เป็นบริษัทผู้ผลิตเครื่องยนต์อากาศยานและยุทโธปกรณ์ มีสำนักงานใหญ่ตั้งอยู่ที่ชิคาโก รัฐอิลลินอย สหรัฐอเมริกา โบอิงนับเป็นบริษัทผู้ผลิตเครื่องบินที่มีรายได้มากที่สุดในโลก และเป็นผู้ผลิตยุทโธปกรณ์อันดับสองของโลก
ในปี พ.ศ. 2549 โบอิงเป็นผู้ผลิตเครื่องบินที่มีจำนวนสั่งซื้อมากที่สุดในโลก มีสัดส่วนการตลาดร้อยละ 55 สำหรับยอดสั่งซื้อ และร้อยละ 54 สำหรับยอดส่งมอบ กุมชัยชนะเหนือแอร์บัสเป็นครั้งแรกนับตั้งแต่ปี พ.ศ. 2543 เป็นต้นมา นอกจากนี้ยังเป็นผู้ส่งออกรายใหญ่ที่สุดในสหรัฐอเมริกา
แผนก
บริษัทโบอิงแบ่งออกเป็น 2 ส่วนใหญ่ คือ ฝ่ายเครื่องบินพาณิชย์โบอิง (Boeing Commercial Airplanes) และฝ่ายยุทโธปกรณ์โบอิง (Integrated Defense Systems) ซึ่งดูแลเรื่องการผลิตชิ้นส่วนยานอวกาศและอาวุธยุทโธปกรณ์ทางทหาร
อี จิน-อก
อี จิน-อก เป็นอดีตนักจักรยานชาวเกาหลีใต้ เขาเข้าร่วมการแข่งขันโอลิมปิกฤดูร้อน 1984 และโอลิมปิกฤดูร้อน 1988 และเอเชียนเกมส์ 1986
อ้างอิง
1961
ไทยแลนด์ อเมเจอร์ลีก ฤดูกาล 2566 – โซนกรุงเทพและปริมณฑล
ไทยแลนด์ อเมเจอร์ลีก ฤดูกาล 2566 โซนกรุงเทพและปริมณฑล เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2566 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่กรุงเทพมหานคร และปริมณฑล
รูปแบบการแข่งขัน
การแข่งขันในฤดูกาล 2566 จะแบ่งออกเป็นสองโซนย่อยได้แก่กรุงเทพมหานครและปริมณฑล
การแข่งขันในโซนกรุงเทพมหานคร
การจับสลากคู่แข่งขันมีขึ้นในวันที่ 21 เมษายน 2566
การแข่งขันในโซนปริมณฑล
การจับสลากแบ่งสายมีขึ้นในวันที่ 21 เมษายน 2566
รอบมินิลีก
<section begin=bangkok metropolitan region perimeter group a/> <section end=bangkok metropolitan region perimeter group a/>
<section begin=bangkok metropolitan region perimeter group b/> <section end=bangkok metropolitan region perimeter group b/>
นิโคลัส กริมชอว์
เซอร์ นิโคลัส กริมชอว์ (Nicholas Grimshaw, CBE, PPRA; เกิด 9 ตุลาคม ค.ศ. 1939) เป็นสถาปนิกที่มีชื่อเสียงชาวอังกฤษ ออกแบบอาคารสมัยใหม่หลายหลัง อย่างเช่น สถานีรถไฟนานาชาติวอเทอร์ลูและโครงการอีเดนในคอร์นวอลล์ เขาเคยเป็นประธานรอยัลอะคาเดมีออฟอาตส์ระหว่างปี ค.ศ. 2004 ถึง 2011 เขาเป็นประธานบริษัทกริมชอว์อาร์คิเทกส์ (เดิมชื่อ นิโคลัส กริมชอว์ และหุ้นส่วน)
รัฐนิวเจอร์ซีย์
รัฐนิวเจอร์ซีย์ (New Jersey, ) เป็นรัฐในสหรัฐที่มีความหนาแน่นประชากรมากที่สุด ตั้งอยู่ทางตะวันออกของประเทศ โดยอยู่ติดกับรัฐนิวยอร์ก ชื่อนิวเจอร์ซีย์มาจากชื่อของเกาะเจอร์ซีย์ บริเวณช่องแคบอังกฤษในยุโรป ชื่อเล่นของรัฐมีชื่อว่า "การ์เดนสเตต" (Garden State) ชาวยุโรปกลุ่มแรกที่ตั้งรกรากในนิวเจอร์ซีย์คือ ชาวสวีเดน และชาวเยอรมัน เมืองสำคัญในรัฐนิวเจอร์ซีย์ได้แก่ นวร์ก เจอร์ซีซิตี และแอตแลนติกซิตี ทีมกีฬาที่มีชื่อเสียงได้แก่ นิวยอร์ก ไจแอนต์, นิวยอร์ก เจ็ต, นิวเจอร์ซีย์ เน็ต, นิวเจอร์ซีย์ เดวิลส์ และ เมโทรสตารส์ มหาวิทยาลัยที่มีชื่อเสียงได้แก่ มหาวิทยาลัยพรินซ์ตัน
ครั้งนั้น..ไม่ลืม
ครั้งนั้น...ไม่ลืม เป็นรายการโทรทัศน์ประเภทละครชุด ผลิตโดยบีอีซี-เทโร เอ็นเตอร์เทนเม้นท์ สร้างเรื่องจากบทประพันธ์โดย ธนีญา และเขียนบทโทรทัศน์โดย ธนีญา และ ลูกหว้า โดยเป็นเรื่องราวเกี่ยวกับนักเรียนในระดับชั้นมัธยมศึกษาตอนปลายของโรงเรียนแห่งหนึ่ง ออกอากาศทางช่อง 3 เอสดี
วอลต์ดิสนีย์สตูดิโอส์โมชันพิกเชอส์
วอลต์ ดิสนีย์ สตูดิโอส์ โมชั่น พิคเจอร์ส (Walt Disney Studios Motion Pictures) เป็นบริษัทผู้แทนจำหน่ายภาพยนตร์สัญชาติอเมริกัน โดยมีเดอะวอลต์ดิสนีย์เป็นเจ้าของ บริษัทมีหน้าที่ในการจัดการ การตลาด และการประชาสัมพันธ์ภาพยนตร์ที่ผลิตและเผยแพร่โดย วอลต์ดิสนีย์สตูดิโอส์ ซึ่งรวมไปถึง วอลต์ดิสนีย์พิกเชอส์, วอลต์ดิสนีย์แอนิเมชันสตูดิโอส์ , พิกซาร์แอนิเมชันสตูดิโอส์ , ดิสนีย์ตูนสตูดิโอส์ , มาร์เวลสตูดิโอส์ , ลูคัสฟิล์ม , ดิสนีย์เนเชอร์ , และ ทัชสโตนพิกเจอส์
โนเวล แจ๊ส (อัลบั้ม)
โนเวล แจ๊ส เป็นอัลบั้มเดี่ยวชุดแรกของ เทวัญ ทรัพย์แสนยากร หลังจากออกจากวง อินฟินิตี้ไป ซึ่งเพลงในอัลบั้มชุดนี้มีคอนเซ็ปท์เป็นป๊อบ-แจ๊ส ฟิวชั่น ที่ผสมผสานความเป็นไทย ซึ่งก็มีเพลงทั้งไทยเดิม และเพลงที่แต่งขึ้นมาใหม่โดยเทวัญ ซึ่งอัลบั้มชุดนี้ เทวัญ ได้เรียบเรียงทั้งเพลงไทยเดิมและประพันธ์เพลงใหม่ในอัลบั้มชุดนี้ขึ้นมาเองทั้งหมด
อัลบั้มชุดนี้ มีคอนเซ็ปท์ว่า "กับความเป็นไทย ที่เคลื่อนไหวอย่างตะวันตก"
วัดม่วง (จังหวัดพระนครศรีอยุธยา)
วัดม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพธิ์สามต้น อำเภอบางปะหัน จังหวัดพระนครศรีอยุธยา มีที่ดิน 16 ไร่ 1 งาน 52 ตารางวา ปัจจุบันมีพระมหาพรณรงค์ เขมวโร ดำรงตำแหน่งเจ้าอาวาส
วัดม่วงสร้างขึ้นเมื่อ พ.ศ. 2355 สมัยต้นรัตนโกสินทร์ ในรัชกาลพระบาทสมเด็จพระพุทธเลิศหล้านภาลัย ไม่มีหลักฐานปรากฎว่าใครผู้สร้างวัดม่วง ได้รับพระราชทานวิสุงคามสีมาเมื่อ พ.ศ. 2357 ตั้งชื่อวัดตามชื่อหมู่บ้าน คือ บ้านม่วง ตลอดระยะเวลาที่สร้างวัดขึ้นมาชาวบ้านม่วงก็ได้ดูแลอุปถัมภ์พระภิกษุสามเณรและวัดตลอดมา ไม่ปรากฎว่าเคยมีช่วงเวลาใดที่เป็นวัดร้าง จากคำบอกเล่า หม่อมเจ้าเกษรได้บูรณปฏิสังขรณ์ขึ้นในระยะเวลาใกล้เคียงกับที่เจ้าพระยาภูธราภัย (นุช บุณยรัตพันธุ์) ที่สมุหนายก สมัยพระบาทสมเด็จพระจุลจอมเกล้าเจ้าอยู่หัวได้ดำเนินการบูรณปฏิสังขรณ์วัดเขาดิน (วัดวรนายกรังสรรค์เจติยบรรพตาราม)
กรมศิลปากรได้ประกาศขึ้นทะเบียนวัดม่วงเป็นโบราณสถาน เมื่อ พ.ศ. 2541 โบราณสถานที่สำคัญคือวิหาร โบสถ์ และเจดีย์ ภายในวิหารมีภาพจิตรกรรมฝาผนังและที่ประตูหน้าต่าง เขียนด้วยสีฝุ่นบนผนังที่มีการรองพื้นและขัดเรียบเป็นมัน เขียนเรื่องราวพุทธประวัติ ทศชาติชาดก ไตรภูมิ ปฐมสมโพธิ และเรื่องสุภาษิต มีจารึกว่าภาพจิตรกรรมเขียนเมื่อ พ.ศ. 2444
ปูชนียวัตถุที่สำคัญได้แก่ พระประธานในอุโบสถ เป็นพระพุทธรูปเก่าแก่คู่มากับวัด ชาวบ้านเรียก หลวงพ่อทอง เป็นพระพุทธรูปปางสะดุ้งมาร พระประธานในพระวิหาร ชาวบ้านเรียก หลวงพ่อเพชร เป็นพระพุทธรูปปางสะดุ้งมาร และเจดีย์ซึ่งมีขนาดใหญ่โตพอสมควร ขนาดฐานกว้างด้านละ 4 เมตร
สิงหเสพย์
แมวสิงหเสพย์ หรือ แมวโสงหเสพย แมวชนิดนี้มีขนสีดำทั้งตัว แต่มีสีขาวอยู่บริเวณริมฝีปาก จมูกและรอบคอ นัยน์ตาสีเหลืองทอง ใครเลี้ยงไว้จะทำให้มีสมบัติเพิ่ม
การเวก (พันธุ์แมว)
แมวการเวก เป็นแมวดำอีกชนิดหนึ่ง แต่ไม่ดำหมดทั้งตัว จะมีแต่ปลายจมูกที่มีแต้มสีขาวเล็กน้อย นัยน์ตาทั้งสองข้างสีเหลืองอำพันสดใส ถ้าได้เลี้ยงจะนำโชคลาภมาให้เจ้าของเปลี่ยนฐานะขึ้นไปเรื่อยๆ
อุโมงค์ฐาน
อุโมงค์ฐาน (base tunnel) เป็นชื่อเรียกอุโมงค์ประเภทหนึ่ง หมายถึงอุโมงค์ที่เจาะเข้าไปใต้ฐานของภูเขาหรือเทือกเขา ทำให้สามารถลดความชัน ความโค้งของเส้นทาง และร่นระยะทางได้มาก ในขณะเดียวกันอาจทำให้อุโมงค์นั้นยาวขึ้นมาก มักเป็นอุโมงค์สำหรับทางรถไฟ (แต่ไม่เสมอไป) ต่างจากอุโมงค์ปกติที่มักก่อสร้างเป็นแห่ง ๆ ความยาวสั้น ๆ ตามเส้นทางเลียบไปบนภูเขาหรือเทือกเขา เนื่องจากการก่อสร้างอุโมงค์นั้นมีค่าใช้จ่ายสูง
อุโมงค์ฐานต่าง ๆ อาทิ:
พ.ศ. 2484
พุทธศักราช 2484 ตรงกับปีคริสต์ศักราช 1941 เป็นปีปกติสุรทินที่วันแรกเป็นวันพุธตามปฏิทินเกรกอเรียน และเป็น
อ้อน (อัลบั้ม)
อ้อน เป็นอัลบั้มเดี่ยวชุดที่สองของ เทวัญ ทรัพย์แสนยากร วางแผงเมื่อปี พ.ศ. 2536 ซึ่งยังคงคอนเซ็ปท์ความเป็นป๊อบ-แจ๊ส ที่นำความเป็นไทยเข้ามาผสมผสาน โดยเทวัญเป็นผู้เรียบเรียง แต่งเพลงเองหมดที่เป็นเพลงใหม่ในอัลบั้ม ซึ่งปัจจุบัน เพลงกลองยาว ในอัลบั้มชุดนี้ ถูกนำมาเป็นเพลงไตเติ้ลประกอบรายการวิทยุ Music @ Night ของตัวเทวัญเอง ทุกๆวันพุธ
เจิ้ง อี้เจี้ยน
เจิ้ง อี้เจี้ยน หรือ Ekin Cheng (鄭伊健, พินอิน: Zheng Yi-Jian ชื่อภาษาอังกฤษ :  Ekin Cheng  ชื่อเล่นภาษาอังกฤษ ; Noodle Cheng กับ Dior Cheng)  เกิดเมื่อวันที่ 4 ตุลาคม พ.ศ. 2510 (ค.ศ. 1967) ที่เกาะฮ่องกง   นักแสดง, นักร้อง ที่มีชื่อเสียงโด่งดังมาก เจ้าของฉายา พระเอกแห่งภาพยนตร์ดัดแปลงจากหนังสือการ์ตูนจีน  คู่สมรส คือ เมิ่ง เจียฮุย(Yoyo Mung)
ประวัติ
เจิ้ง อี้เจี้ยน (Ekin Cheng) เป็นลูกชายคนกลาง มีพี่ชาย 1 คน น้องชาย 1 คน เรียนจบมัธยมจากโรงเรียน Great Harmony เข้าสู่วงการบันเทิงด้วยการเป็นนักแสดงซีรีส์ค่ายสถานีโทรทัศน์ทีวีบี(TVB) เป็นนักแสดงที่มีบุคลิกโดดเด่นมากคนหนึ่ง มีผลงานละครซีรีส์หลายเรื่อง อาทิเช่น ศึกเทพเจ้าซูซัน ตอน จอมมารโลหิต (Zu Mountain Saga ,1991) มังกรหยก ตอน เฮ้งเต็งเอี๊ยง (Rage and Passion ,1992) เป็นต้น เขาเคยคบหากับนางเอกสาวรุ่นพี่เส้า เหม่ยฉี สมัยสังกัดอยู่ค่ายสถานีโทรทัศน์ทีวีบี(TVB) และยังเป็นนักร้องที่โด่งดังสังกัดค่าย BMG Record(ฮ่องกง) อีกด้วย
ในสมัยสังกัดค่ายสถานีโทรทัศน์ทีวีบี(TVB) เจิ้ง อี้เจี้ยน ได้รับการพลักดันให้เป็นพระเอกรุ่นใหม่ของวงการภาพยนตร์ซึ่งเป็นนักแสดงของค่ายสถานีโทรทัศน์ทีวีบี(TVB)ทั้งหมดร่วมกับกัว ฟู่เฉิง, หลี่หมิง และจาง เหว่ยเจี้ยน โดยผู้กำกับคนดังแห่งยุคหวังจิง นำตัวมาแสดงในบทสมทบที่โดดเด่นมาก ในภาพยนตร์ดัดแปลงจากเกมส์ญี่ปุ่นชื่อดังสตรีทไฟเตอร์ เรื่อง บันล็อก ผู้ชายทะลุเวลา (Future Cops ,1993) ได้รับบทตัวเอกสำคัญในเรื่อง โหด เลว ดี รุ่นที่ 2 (Return To A Better Tomorrow ,1994) และรับบทพระเอกในเรื่อง ผู้หญิงข้าใครอย่าแตะ ตอน มีเธอข้างกายแม้ตายก็ยอม (The Mean Street Story ,1995) แสดงคู่กับอู๋ เชี่ยนเหลียน นางเอกดังแห่งผู้หญิงข้าใครอย่าแตะ แต่ยังไม่ประสบความสำเร็จเท่าที่ควร
หลังจากหมดสัญญากับค่ายสถานีโทรทัศน์ทีวีบี(TVB)เข้าสู่วงการภาพยนตร์เต็มตัวจากการสนับสนุนของหลิว เต๋อหัว มาเป็นนักแสดงสังกัดค่ายโกลเด้นฮาร์เวสต์ ภาพยนตร์ที่ถือว่าแจ้งเกิดเขา คือ ภาพยนตร์ดัดแปลงจากหนังสือการ์ตูนจีนซีรีส์รวมชุด เรื่อง กู๋หว่าไจ๋ (Young and Dangerous ,1996) ที่มีด้วยกันถึง 6 ภาค ภาพยนตร์ที่ได้รับการกล่าวถึงมากที่สุด คือ ภาพยนตร์กำลังภายในดัดแปลงจากหนังสือการ์ตูนจีน เรื่อง ฟงอวิ๋น ขี่พายุทะลุฟ้า (The Storm Riders ,1998) แสดงคู่กับกัว ฟู่เฉิง เขารับบทเป็น เนี่ยฟง เจ้าของเพลงเตะวายุกระซิบ, ภาพยนตร์ดัดแปลงจากนวนิยายที่ต่อมาได้เขียนเป็นหนังสือการ์ตูน เรื่อง ขี่พายุดาบเทวดา (A Man Called Hero ,1999) จนเขาได้รับฉายาว่า พระเอกแห่งภาพยนตร์ดัดแปลงจากหนังสือการ์ตูนจีน
หลังจากค่ายโกลเด้นฮาร์เวสต์ควบรวมกิจการกับกลุ่มธุรกิจบันเทิงออเร้นท์สกายจากจีนแผ่นดินใหญ่ เขาได้รับการสนับสนุนจากหลิวเต๋อหัวอีกครั้ง มาเป็นนักแสดงสังกัดค่ายไช่น่าสตาร์และได้เป็นพระเอกในหนังภาคต่อของหลิว เต๋อหัว หลายเรื่อง อาทิเช่น ภาพยนตร์เรื่อง เร็ว ทะลุนรก (烈火戰車２: 極速傳說 ; The Legend of Speed ,1999) หนังภาคสองของเรื่อง ยึดถนนเก็บใจไว้ให้เธอ (Full Throttle ,1995)  หลิว เต๋อหัว - เหลียง หย่งฉี นำแสดง  ภาพยนตร์เรื่องนี้ทำให้เขารู้จักกับ เหลียง หย่งฉี นางเอกจากภาคแรกมีข่าวลือว่าคบหากันจนทำให้ เจิ้ง อี้เจี้ยน เลิกรากับเส้า เหม่ยฉี , เกมปล้น คนเหนือมนุษย์ (Running Out of Time 2 ,2001) หนังภาคสองของเรื่อง แหกกฎโหดมหาประลัย หลิว เต๋อหัว - เมิ่ง เจียฮุย (Yoyo Mung) นำแสดง  ภาพยนตร์เรื่องนี้ทำให้เขาพบรักกับ เมิ่ง เจียฮุย นางเอกของเรื่องจากภาคแรก และได้แต่งงานกันในที่สุด ภาพยนตร์เรื่องอื่นๆในค่ายนี้อาทิเช่น พายุดาบดวลสะท้านฟ้า (The Duel ,2000) , พยัคฆ์สำอางผ่าโตเกียว (Tokyo Raiders ,2000) แสดงนำกับเหลียง เฉาเหว่ย , ศึกเทพยุทธเขาซูซัน (Zu Warriors From The Magic Mountain ,2001) ของผู้กำกับฉีเคอะ เป็นต้น  ต่อมาได้เป็นนักแสดงในสังกัดค่าย JCE กรุ๊ป ของเฉินหลง จนถึงปัจจุบัน  ผลงานภาพยนตร์ในค่ายนี้ อาทิเช่น คู่พายุฟัด (The Twins Effect ,2003) , ขุนศึกตระกูลหยาง (Saving General Yang ,2012) , มังกรฟัดล่าทอง (Golden Job ,2018)  เป็นต้น
อ้างอิง
เจิ้งอี้เจี้ยน - Ekin Cheng http://www.blike.net/node/2059
เอาโตโดรโม เอนโซ เอ ดิโน เฟอร์รารี
เอาโตโดรโม เอนโซ เอ ดิโน เฟอร์รารี (Autodromo Enzo e Dino Ferrari) หรือ อิโมลาเซอร์กิต เป็นสนามแข่งรถในประเทศอิตาลี ตั้งอยู่ที่เมืองอิโมลา แคว้นเอมีเลีย-โรมัญญา  อยู่ทางตะวันออกของโบโลนญา เมืองหลวงของแคว้น เป็นระยะทาง 40 กิโลเมตร และอยู่ห่างจากโรงงานประกอบรถยนต์เฟอร์รารี ที่เมืองมาราเนลโล 80 กิโลเมตร  สนามแห่งนี้จึงถือเป็นสนามเหย้าของทีมรถแข่งเฟอร์รารี ใช้จัดแข่งขันฟอร์มูลาวัน รายการซานมาริโนกรังด์ปรีซ์
สนามแห่งนี้สร้างขึ้นในทศวรรษ 1950 เดิมชื่อว่า "เอาโตโดรโม ดิโน เฟอร์รารี" เพื่อระลึกถึง อัลเฟรโด 'ดิโน' เฟอร์รารี บุตรชายของเอนโซ เฟอร์รารี ผู้ก่อตั้งบริษัทเฟอร์รารี ต่อมาเมื่อเอนโซ เฟอร์รารี เสียชีวิตในปี ค.ศ. 1988 สนามแห่งนี้จึงเปลี่ยนชื่อเป็น "เอาโตโดรโม เอนโซ เอ ดิโน เฟอร์รารี"
จตุบท
แมวจตุบท เป็นแมวสีดำ นอกจากปลายเท้าขึ้นมาจนถึงข้อพับทั้งสี่ข้างเป็นสีขาว นัยน์ตาเป็นสีเหลืองคล้ายดอกโสน ตำราว่าแมวชนิดนี้คนธรรมดาไม่ควรเลี้ยง ควรเลี้ยงเฉพาะราชนิกูล หรือเชื้อพระวงศ์เท่านั้น
ทุพลเพศ
แมวทุพลเพศ เป็นแมวร้ายชนิดหนึ่ง มีสีขาวหม่น หางขอด หรือม้วน นัยน์ตาสีแดงเหมือนเลือด ชอบขโมยปลากินในตอนกลางคืน ใครเลี้ยงไว้จะเกิดความเดือดร้อนเป็นประจำ